32004R0875
L 162/51
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 875/2004 НА КОМИСИЯТА
от 29 април 2004 година
за изменение на Регламент (ЕО) № 1362/2000 относно откриването на преференциална тарифна квота за филета от риба тон от Мексико
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност, и по-специално член 133 от него,
като взе предвид член 4 от Регламент (ЕО) № 1362/2000 на Съвета,
като има предвид, че:
(1)
Съвместният съвет Европейски съюз-Мексико с Решение № 2/2004 от 28 април 2004 г., с което въвежда тарифна квота за някои продукти с произход от Мексико, изброени в приложение I към Решение 2/2000 на Съвместния съвет ЕС-Мексико, предвижда откриване на преференциална тарифна квота за филета от риба тон от Мексико.
(2)
Следователно е необходимо да бъде изменен Регламент (ЕО) № 1362/2000 от 29 юни 2000 г. за прилагане на тарифните разпоредби на Решение № 2/2000 на Съвместния съвет в рамките на Временното търговско споразумение и придружаващите го мерки между Европейската общност и Съединените мексикански щати (1).
(3)
Мерките, предвидени в настоящия регламент, са в съответствие с Комитета по митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1362/2000 се изменя, както следва:
1.
В член 2, параграф 5 се добавя следното изречение:
„Митническата такса за продуктите с код по КН 1604 14 16, внесени в рамките на тарифна квота с пореден № 09.1854 от приложението към настоящия регламент е 6 %.“
2.
В член 2, параграф 6 се заменя със следния текст:
„6. С изключение на тарифните квоти с поредни номера 09.1854 и 09.1899, тарифните квоти, определени в приложението към настоящия регламент се отпускат всяка година за дванадесетмесечен период, съответно от 1 юли до 30 юни. За първи път тези квоти се отпускат от 1 юли 2000 г.“
3.
В приложението се добавя следният ред:
„09.1854
1604 14 16
Филе тон
5 000 тона (2)
Твърда такса
Член 2
Настоящият регламент влиза в сила на третия ден след публикуването му в Официален вестник на Европейския съюз.
Той се прилага от датата на влизане в сила на Решение № 2/2004 на Съвместния съвет ЕС-Мексико от 28 април 2004 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 април 2004 година.